Mikk Jurkatamm

Mikk Jurkatamm (sündinud 18. septembril 2000 Tallinnas) on Eesti profikorvpallur.

 Klubikarjäär 
MIkk Jurkatamm on Audentese spordikooli kasvandik. 

2016. aastal alustas ta mängimist Itaalias Bologna Virtuse noortesüsteemis, mille noorteklubi koosseisus võitis Itaalia U16 meistrivõistlused, U20 meistrivõistlustel tuli hõbemedalile. Hooajal 2017/2018 tegi ka Itaalia kõrgliigadebüüdi (mänguaega sai pool minutit).Mikk Jurkatamm: telefonikõne Trevisost üllatas mind, ma ei oodanud seda. korvpall24, 14.01.2022. Seejärel mängis Itaalia Serie A2 (esiliiga) klubide Orasi Ravenna ja Basket Cento koosseisus. Bologna Virtuse noortesüsteemi kaudu on ta saanud ka Itaalia korvpallipassi.Mullu Kalev/Cramos mänginud Mikk Jurkatamm sõlmis lepingu Itaalia klubiga. sport.delfi.ee, 27. juuni 2024

Hooajal 2021/2022 võistles Jurkatamm Eesti-Läti Korvpalliliigas TalTech/Optibeti klubi meeskonnas. Näitajad parimas mängus olid 30 punkti, 8 lauapalli, 5 söötu, 5 vaheltlõiget, efektiivsus 42.Mikk Jurkatamm. Statistika.

Jaanuaris 2022. aastal siirdus Jurkatamm mängima Itaalia kõrgliiga klubisse Universo Treviso Basket liigas Serie A.Mikk Jurkatamm oma rollist Trevisos: olen vastaste kõige kõvematel meestel nagu tatt küljes. korvpall24.ee, 17. november 2022 Treviso Basketis jäid tema keskmisteks näitajateks 9,4 mänguminuti juures 2,6 punkti, 0,7 lauapalli ja 0,9 resultatiivset söötu.

Hooajaks 2023/2024 sõlmis Jurkatamm 1-aastase lepingu BC Kalev/Cramoga, mille koosseisus tuli 2024. aasta Eesti meistriks.BC Kalev/Cramoga liitub eelmisel hooajal Itaalia kõrgliigas mänginud eestlane. bckalev.ee, 24. juuli2023

Hooajal 2024/2025 liitus Jurkatamm ühe aastase lepingu alusel Itaalia tugevuselt teise liiga (Serie A2) klubi Del.Fes Avellinoga.

 Koondisemängud 
Jurkatamm on mänginud Eesti noortekoondistes U16, U18 ja U20 vanuseklassis.

Mikk Jurkatamm debüteeris Eesti rahvuskoondises 29. juulil 2020; mäng kaotati Soome koondisele 76:97 (viskas 14 punkti). Enne 2025. aasta Euroopa meistrivõistluste finaalturniiri oli Jurkatamm pidanud koondises 34 mängu. Edukaim mäng oli 2023. aasta juunis Soome vastu (70:79), kus ta viskas 24 punkti, saades efektiivsuse näitajaks 21.Mikk Jurkatamm. Statistika. Eesti Korvpalliliit

 Isiklikku 
Mikk Jurkatamme isa on endine korvpalliklubi Kalev mängija Veiko Jurkatamm, vanaisa Kalju Jurkatamm oli matemaatiku haridusega tõkkejooksja, vanaema Tiiu Jurkatamm oli kergejõustiklane ja treener.

Viited

Välislingid
Mikk Jurkatamm. Basketball Player - Proballers.
MIkk Jurkatamm. basket.ee.
Korvpallivennad Jurkatammed loodavad teha debüüdi rahvuskoondise särgis. err.ee, 22. mai 2020.
Mikk Jurkatamm lõi Itaalia kõrgliigas ukse jalaga lahti. Postimees, 10. mai 2022.
Mikk Jurkatamm on kevadisest õlalõikusest täielikult taastunud. Postimees, 9. november 2022.

Kategooria: Eesti korvpallurid
Kategooria: Sündinud 2000